La Generalitat prohibirà per llei fumar al cotxe. Ho ha anunciat la consellera de Salut, Alba Vergès, coincidint amb el Dia Mundial sense Tabac. Alerten que des del 2017 hi ha hagut un repunt en el nombre de fumadors.

La llei també regularà les cigarretes electròniques

La llei, que diuen que estarà llesta en un any, també regularà altres dispositius com les cigarretes electròniques o el tabac sense combustió. També prohibirà fumar en espais oberts on es practiqui esport o en parades de transport públic. I ampliarà a cinc metres el perímetre de prohibició al voltant de centres sanitaris, escoles o edificis públics. Fa 10 anys de la llei antitabac i, segons les dades de Salut, torna a créixer tant el consum com la venda de tabac.

És un habitacle tancat, un habitacle on el fum queda impregnat. I no es tracta només de protegir els infants o de protegir les dones embarassades. És tracta de protegir-nos tots contra el tabac Alba Vergés consellera de Salut

Campanya antitabac amb Ricky Rubio

Fuma un 25,6% de la població Catalana. Per evitar que s’hi enganxin els joves, la Generalitat farà una campanya amb el jugador de bàsquet Ricky Rubio.

La consellera de Salut, Alba Vergés, i el jugador de l'NBA, Ricky Rubio. // EFE - Andreu Dalmau

La seva mare va ser una de les 9.500 persones que cada any moren a Catalunya per causa directa del tabac.